КОМЕНТАР НА КОМОРА НА СМЕТКОВОДИТЕЛИ И ДРУГИ ПРИДРУЖНИ СМЕТКОВОДИТЕЛИ И ОВЛАСТЕНИ СМЕТКОВОДИТЕЛИ ВО НАСОКА ЗА ПОДОБРУВАЊЕ НА ЗАКОНОТ ЗА ВРШЕЊЕ СМЕТКОВДСТВЕНИ РАБОТИ

Почитувани

По направена исцрпна и сериозна анализа со бројни консултации за Предлог законот за вршење на сметководствени работи, се утврдија следните забелешки и коментари:

**ЗВАЊА, СТАТУС ЗА С/ОС И ПС**

КОНЦЕПТ-от на Предлог ЗВСР без категоријата **ПРОФЕСИОНАЛЕН СМЕТКОВОДИТЕЛ** е неприфатлив

**Образложение**:

1. Овластен сметководител како категорија има својство кое произлегува од ДОДЕЛЕНО овластување од некого, во нашата практика тоа се овластувања за С/ОС кои ги додели Министерството за финасии, за да се започне процес на создавање на професионална струка која Институтот ја наследи,

2. Според номенклатурата на - „само“ - спомнатиот во предлог законот - ИФАК, ( меѓународна организација на професионални сметководители ), во која само НИЕ не сме членка, со ваков предлог закон нема никогаш да бидеме, не постои овластен сметководител туку постои ПРОФЕСИОНАЛЕН СМЕТКОВОДИТЕЛ кој стекнал звање/статус од професионална меѓународно призната стручна институција, а не делегиран, доделен, пренесен од некој друг, државен орган/институција и сл.

3. За реализацијата на аспирацијата - влез во ИФАК, постоењето на оваа категорија е нужност, поточно Институтот, според закон, акти, ИФАК стандарди треба да создаде услови за развој на професионалноста на професијата, а не пренос на овластувања.

4. Предлогот за воспоставување на новата категоријата - Професионален сметководител (ПС), која беше понудена од тимот на КС и други С/ОС и во консултативниот период прифатена како итна - развојна компонента, во предлог законот не е предвидена како категорија. Таа треба да се имплементира.

Исто така потребна е уште една категорија која би била подготвителна фаза за идни сметководители и развој на професијата.

Предлог:

"**Помошник сметководствен приправник**“, е вработено лице кај обврзник за водење сметководство кое нема положен испит за стекнување на статус и врши сметководствени работи, без право за потпишување на годишни сметки и/или финансиски извештаи;

**Образложение и анализа:**

Зошто е потребен овој профил? Има повеќе причини.

1. Овозможување на постоењето на ваквиот профил би ја подотворил вратата за влез во професијата, бидејќи сегашната просечна старосна стуктура е над 50 години, што упатува на заклучок дека доколку не се овозможи поохрабрувачки пристап на младите, професијата нема самоодржувачка, а уште помалку развојна компонента, со тенденција за 5 години да стане дефицитарна, а за 10-15 и да замре.

2. Овој профил би стекнувал знаења, би вежбал техники и практики во сметководствената работа и со исполнувањето на задолжителното работно искуство ( 2 - години ) полесно и охрабрувачки би се подготвувал за полагање на самиот испит после кој ќе се стекне со звањето/статусот за кој самиот претендира. Истиот, преку надзор и менторство од С/ОС би бил соодветно верификуван и евидентиран во регистрите на Институтот.

3. Со легитимирање на овој профил значајно ќе се намали сивата економија која веќе постои, додека пак со невклучување на ваков регулиран профил напротив таа се стимулира. Непостоењето на ваков профил го намалува и просторот за интерес во професијата, дестимулира потенцијалот, обесхрабрува.

Овозможувањето на постоењето на оваа профилна категорија ќе ги охрабри и најплашливите да влезат во оваа професија, а најмалку да се обидат.

Впрочем, што би била пречка за постоење на ваква категорија.

Одговорот на прашањето е поттик за вклучување на оваа категорија во номеклатурата на звања:

- Колку би ги положиле испитите, а пред тоа кандидатите да немаат искуствен период на соодветна и регулирана со закон практика во вршењето на сметководствените работи? Од клупа излезени без соодветна практика профилот „Сметководствен приправник“ би положиле незначен број изразен во промили.

Потребно е создавање на услови и можности за развој на професија?

**СОВЕТОТ**

Понудениот коцепт во Предлогот ЗВСР за СОВЕТОТ за унапредување и надзор на сметководствената професија, за тимот на Комора на сметководители на Македонија и други придружни сметководители и овластени сметководители е целосно неприфатлив.

Причините се есенцијално структурални, организациски и ингеренциски.

**Образложение**:

Од содржина за понуденото решение за СОВЕТОТ впечатливо со јасни и недвосмислени агресивни ставови за продирање и управување со Институтот од страна на правните лица кои би држеле континуирано професионално усовршување, во содејство, подржано и инволвирано од државен (политички) орган, што е недозволиво за едно професионално аполитично и непрофитабилно стручно здружение кое претендира да биде меѓународно признато од истородна СВЕТСКИ ПРИЗНАТА АСОЦИЈАЦИЈА, преку која ќе може да работи и да се развива како професија, во современите светски рамки, а не локално затворена, инертна, окупирана и монополистички управувани од етаблирани политички и бизнис елити.

Неприфатлив, бидејќи е спротивно на основните начела и принципи утврдени и неприкосновени од страна на сите релевантни домашни и странски фактори според кои едно професионално стручно здружение треба да егзистира.

Советот не смее да биде под директна контрола на МФ (Влада) или државни институции.

- Неприфатлив, бидејќи таква контрола е спротивна на сите светски трендови, стандарди и насоки на ЕУ, Светска банка, ИФАК и претставува грубо кршење на самостојноста на една невладина, непрофитна, стручно професионална, аполитична организација.

- Неприфатлив, бидјејќи има инволвираност на физички и со нив поврзани лица преку правни лица кои потенцијално се предмет на конфликт на интереси, односно кои имаат или би имале деловен однос со Институтот.

- Неприфатлив, Согласно член 2 став 3 од ЗСКСИ што би било предмет на ДКСК,

- Неприфатлив, бидејќи е спротивно на стратегијата за реформи кои што ги води Министерството за правда во насока на создавање силни и независни институции и механизми за борба против корупцијата,

- Неприфатлив, бидејќи е спротивно на насоките од Извештајот на Прибе кој се однесува на регулаторни и институционални капацитети на сите нивоа за кои се утврдени перцепции за политички именувања и назначувања со цел контрола на независните тела од страна на политичките субјекти и бизнис елити.

- Неприфатлив, согласно Транспаренси Интернешнл Македонија која инсистира на спроведување на начелото за саморегулација во невладиниот и непрофитен сектор во целина.

Експликација по членови:

Во Член 3

.... советот е независно и регулаторно тело ...

Советот тоа НЕ Е и не може да биде, ако е:

- финансирано од Буџетот на РСМ,

- ако за својата работа одговара пред Владата,

- ако во него има значаен број на членови претставници од државата

- ако за одредени акти, именувања и слично се бара согласност од владиниот сектор.

.... со јавни овластувања, утврдени во овој закон ....

Јавно овласување подразбира овластување, пренесено од страна на државната или локалната власт, на физичко или правно лице да врши работи од јавен интерес.

- Што тука на СУНСП му се пренесува?

- Тоа јавно овластување е само како право за издавање кое го има Институтот со овластување за издавање на ПРОФЕСИОНАЛНО валидни, законски и институционално признати документи кои ќе циркулираат во општествениот систем во земјата, но и во странство кога ке биде меѓународно призната.

- Тоа право Институтот ке го користи кога ке изгради валиден систем за тоа.

.... стекнува својство на правно лице ...

- претенденциозно со непотребен дуализам односно паралелизам

- таа улога ја има Институтот

- СУНСП е контролно тело со големи и широки овластувања но со интерен карактер, со директна контрола и супервизија над работата на сите органи и тела на Институтот, дали тие работат според процедури, закон и актите.

- Институтот е матично тело за реализација на сите интерно/екстерни збиднувања, а не СУНСП.

- равојната компонента е вистинско и широко поле за делување на СУНСП и тоа во насока за предлагање на современи идејни или проектни решенија кои Институтот би ги спроведувал.

... Советот за својата работа одговара пред Владата ....

- Советот како самостојно и независно регулаторно тело, со овој став тоа НЕ Е и не може да биде, ако за својата работа одговара пред Владата.

- Собранието е највисок орган на здружението и Советот може да одговара само пред него, бидејќи тој и го формира за да се исполни принципот на самоконтрола, стандард на ЕУ и СБ и основа за влез во ИФАК и т.н..

- секоја друга контрола би била интервенционистичка со непрофесионални и обоени примеси од различен карактер, најчесто политички, што е крајно неприфатливо за стручно професионално здружение кое треба во иднина да се избори за свој меѓународен кредибилитет.

- државата има воспоставено свои референтни институции за вршење на секаков вид контрола, кога таа има потреба за тоа.

Во Член 4

.... Советот донесува Статут ...

- за да се одржи нивото на професионализмот Советот во сферата на надзорот треба да работи според утврден Протокол кој е највисок степен на меѓуинституционална соработка каде ОБЛИГАЦИЈАТА е највисоко ниво на СВЕСТ, доверба и професионална врска меѓу Собранието на Институтот и соодветната институција која ќе има свој претставник-член.

- примарна улога и задача на Советот при надзорот е утврдување на факти и според утврден Протокол со извршен Акт да се бара од органите на Институтот соодветно да се постапи, во спротивно би се иницирала судска постапка.

- стандардите не дозволуваат едно исто тело да утврдува факти и истовремено да извршува (и полицаец и судија и извршител)

Во Член 5

... донесува статут ... финансиски план ...

- работи по Протокол, претходно објаснето зошто, а Финансиска конструкција е уредена со посебен член од овој закон

 ... учествува во контролата ...

- непотребен суфицитарен паралелизам

- таа задача и обврска ја има посебен орган на Институтот.

... преку учество во комисијата ...

- недозволиво е надзорот да учествува во други комисии или органи

... му предлага на министерот за финансии изготвување на соодветни изменувања и дополнувања на истите ...

- да, прифатливо, но, исклучиво комплементарно во соработка со управните органи на Институтот на начин утврден во Протоколот

... воспоставува соработка со домашни, странски и меѓународни институции ...

- да, прифатливо, но, исклучиво комплементарно во соработка со управните органи на Институтот на начин утврден во Протоколот

... вработување, обуки на вработени, статут ...

- неприфатливо, нема ниту организациска ниту извршна улога и задача ... затоа, не вработува, не врши обуки и работи по Протокол

 ... по добивање на согласност од Владата на Република Северна Македонија ... за Статутот на Советот ...

- неприфатливо, работи според Протокол кој го верификува Собранието на Институтот, кој претходно е мултиполарно усогласен и прифатен од сите институционални членки на Советот, во кој учествува и министерството за финансии (Влада)

Во Член 6

... девет члена од кои еден е претседател ...

- непотребно финансиско оптеретување, 5 се доволно

- претседател, Советот самостојно одлучува, прецизно утврдува Протоколот односно Деловникот за работа на Советот

... Владата на Република Северна Македонија ги именува претседателот и членовите на Советот ... предлагачи ...

- неприфаливо , бидејќи, професионално стручно здружение исклучува секакво политичко, расно, верско, полово и национално влијание, државен интервенционизам и конфликт на интереси, а претпоставува силно изграден внатрешен систем на саморегулација

- секоја институција за членови во Советот делегира свој претставник по сопствен начин на избор и именување

... двајца членови делегираат правните лица кои вршат континуирана професионална едукација ...

- неприфатливо, противзаконски е поради присутен директен конфликт на интереси

- согласно член 2 став 3 од Законот за спречување на корупција и конфликт на интереси (ЗСКСИ), тоа не е дозволено

- Цитиран текст од Законот кој е недвосмислен и јасен:

Закон за спречување на корупцијата и судирот на интереси, Бр. 08-390/1 - 17.01.2019 год.

Дефиниција на корупцијата и судирот на интереси

Член 2

(3) Под судир на интереси се подразбира состојба во која службеното лице има приватен интерес што влијае или може да влијае врз непристрасното вршење на неговите јавни овластувања или службени должности.

... При именувањето .... се почитува начелото на соодветна и правична застапеност на припадниците на заедниците ...

- неприфатливо, согласно меѓународните стандардите и насоките од меѓународните институции

- стручно професионално здружение со тенденција за меѓународна верификација подразбира учество и припадност исклучиво и само врз основа на принципот за членство со стекнати професионални знаења, умеења и квалификации и не преферира било каква расна, полoва, верска, национална или политичка припадност или ориентација.

- но, овој принцип може интерно да го користат другите претставни членки во Советот, но не и сметководителите, членови на Институтот

... Претседателот раководи со Советот и го застапува во односите со трети лица....

- уредувањето на ова прашање ќе го определи заедничкиот Протокол, а поконкретно Деловникот за работа на Советот, кој тие самите ќе го креираат.

... Мандатот на претседателот и членовите на Советот е пет години, со можност за повторен избор ...

- мандатот на претставникот во Советот самостојно ќе си ја уреди секоја членка, уредено во Протоколот.

... членовите на Советот можат да бидат разрешени од страна на Владата на Република Северна Македонија ....

- неприфатливо, согласно Извештајот на Прибе и насоките на министерството за правда, разрешување не може да постои, туку уредено со Протоколот, со аргументирано доставено Барање за изземање на член во Советот од страна на Собранието на Институтот до соодветната членка за замена на нивниот претставник

- за сторен чин со кој е прекршен било кој закон, се поведува постапка која ја поднесува овластен подносител до надлежен суд, а по автоматизам самата членка протоколарно врши замена на нивниот член

Во Член 7

... избере лице кое ги исполнува следниве услови: ...

- секоја институција делегира член во Советот според Протоколот, а го избира, назначува и заменува по сопствено утврдена процедура

.... член на Советот не може да се именува лице ако: ...

- е вработено во Институтот и ако е член на орган или тело на истиот, прифатливо но потребно да се внесе и следниот став:

- тоа лице или член на неговото потесно семејство сопственик, основач или вработен во правно лице кое има воспоставено деловен однос со Институтот,.согласно член 2 став 3 од ЗСКСИ.

... кое е носител на функција во органите на политичка партија и/или член на орган на надзор, орган на управување или било кој друг орган на правен субјект од јавен сектор.

- ставот е во потполно прифатлив

Во Член 8

... прима плата согласно со прописите за плати на именувани и избрани лица ...

- не прима плата, туку надоместоци, уредени со овој закон, без посебна стручна служба и исклучиво од вкупните средства на Институтот со неговиот финансиски план

Во Член 9

... Владата ... на предлог на министерот ... може ... да го разреши претседателот или член на Советот, ако: ....

- неприфатливо и непримерно согласно стандардите и насоките на меѓународните организации

- секоја членка одлучува самостојно или со аргументирано доставено Барање за изземање на член во Советот од страна на Собранието на Институтот до соодветната членка за замена на нивниот претставник.

- за сторен чин со кој е прекршен било кој закон, отпочнува постапка овластен подносител до надлежен суд, а по автоматизам самата членка протоколарно ќе изврши замена на нивниот член.

Во Член 10

... Советот одлучува на седници ...

- Протоколот предвидува изработка на Деловник за работа каде е уредена целокупната работа на Советот во професионален дух и интегритет.

Во Член 11

... Советот се финансира од:...

- Советот како самостојно и независно регулаторно тело, тоа НЕ Е и не може да биде, ако е финансирано од Буџетот на РСМ и би било спротивно на стандардите и насоките за ЕУ, СБ и ИФАК.

- се финансира од вкупните средства на Институтот

- во вкупните средства на Институтот може само да се донира или за целни проекти преку обезбедување на наменски средства од институции

Во Член 12

... стручната служба на Советот ...

- Институтот има стручна служба и секретар, која ќе ги врши сите потребни работи за Советот.

Во Член 13

... основната плата и на додатоците на плата на вработените ..

- начинот на финансирањето на надоместоците е уредено со посебен член, нема плата и нема свои вработени.

- само со ваков саморегулаторски концепт Институтот ќе стане професионално здружение, а потоа и меѓународна верификација

**ИНСТИТУТОТ**

Во Член 15

Потребно е дополнување со два нови става ... и тоа:

1) За претседател, член на орган или комисија на Институтот, не може да биде избрано лице доколку тоа лице или член на неговото потесно семјество е сопственик, основач или вработен во правно лице кое има или би имало деловен однос со Институтот.

(2) Во комисијата за стандарди за финансиско известување и комисијата за образование, обука и публикации задолжително членуваат:

 1) Еден универзитски професор од областа на сметководство и ревизија, за во Комисија за стандарди за финансиско известување и

 2) Еден универзитетски професор од областа образованието, методиката и дидактика во наставата, за во Комисијата за образование, обука и публикации.

**Образложение:**

Основното начело за професионален пристап е вклучување на еминентни стручњаци во комисијата за стандардите и комисијата за едукација за брз и адекватен развој на професијата. А тоа секогаш се, универзитетските професори кои активно ја следат науката и светските трендови.

Во Член 16

11) ги преведува МСФИ и МСФИ за МСС;

потребно е дополнување се зборовите:

... но не, на сметка на Институтот

**Образложение**:

Стандардите се резултат од уредувањето на правилата за односите во рамките на бизнис заедницата како и за односите меѓу бизнис заедницата и државата.

- Институтот со своето членство е само сервис за примена на законски утврдени стандарди помеѓу тие два ентитети.

- Во законот е предвидено преводите на стандардите роковно да ги обезбеди Институтот, што би било и логично, но не е определена финансиска конструкција за покривање на трошоците за тоа, со што лесно може да се алудира дека тие би паднале на терет на Институтот, што ниту е логично, ниту е прифатливо. Вистински садизам е да се мисли или бара, за преводите да плаќаат сметководителите.

- Затоа е потребно дополнување на овој став, со определба на чиј терет тие ќе паднат или со исклучување дека трошоците нема да се на терет на Институтот.

Во Член 19 треба да се дополни со:

Член на Надзорен Одбор не може да биде лице вработено кај правно лице кое организира обуки за континуирано професионално усовршување.

**Образложение:**

Спречување на конфликт на интереси.

Во член 21 да се дополни

(4) При изборот на Претседател на Институтот за предност ќе се смета:

 1) Вршење на раководна позиција во последните 5 години пред поднесување на кандидатурата за претседател на Институтот и

 2) Поседување еден од следниве меѓународно признати сертификати или уверенија за активно познавање на англискиот јазик не постар од пет години.

 - ТОЕФЕЛ ИБТ најмалку 74 бода,

 - ИЕЛТС (IELTS) - најмалку 6 бода,

 - ИЛЕЦ (ILEC) (Cambridge English: Legal) -најмалку Б2 (B2) ниво,

 - ФЦЕ (FCE) (Cambridge English: First) -положен;

 - БУЛАТС (BULATS) -најмалку 60 бода или

 - АПТИС (АPTIS) -најмалку ниво Б2 (B2)

**Образложение:**

Неопходно е потребно Претседателот на Институтот задолжително да има верификувано соодветно ниво на познавање на англиски јазик од причина што е неопходно потребно за

Во член 21 во ставот (3) процентот да биде 20%

- Првичниот предлог беше 40%, за потоа во широка аналитичка дискусија КС и С/ОС заклучија дека 20% е реален и фер однос и како таков го предложи.

**Образложение:**

Детална и опсежна анализа на распоредот на трошоците покажа дека при посета на еднодневна КПУ настава од 50 посетители, за правното лице задолжено за КПУ, се креира чист профит од приближно 50%, при што во трошоците се вклучени 20% за надоместокот од став (1) точка 6, што е одраз на раелен економски однос, дополнително, секој нареден посетител рапидно го зголемува профитот, каде процентот на добивката е приближно 80%.

**КОНТИНУИРАНО ПРОФЕСИОНАЛНО УСОВРШУВАЊЕ (КПУ)**

Еден од условите за членство во ИФАК е професионалните сметководители (ПС), а не овластените, да посетуваат 120 часа за 3 години.

Во членот 30, со кој се одредува дека КПУ се врши согласно годишната програма усогласена со програмите за КПУ на други сродни професионални тела, се разбира во државата, недостасува став во кој се дополнува усогласувањето на програмата со програмите за КПУ според сите ИФАК стандарди, што е задолжително потребно како еден од основните услови за членство во ИФАК.

- Во одсуство на ваква одредба, аспирацијата за членување во ИФАК, која е декларирана во овој закон, нема поткрепа и претставува само декларација без суштина.

Во член 30 став 8

Сметководителот, односно овластениот сметководител е должен најмалку 80% од часовите за една календарска година од ставот (1) и (2) на овој член да ги оствари преку посета на обуките од став (7) точка 1) на овој член

Слободниот простор за самостојна креација на активности во КПУ, треба да е поголем од 20%. Колку повеќе креации во слободниот простор толку поголем интерес за подобар и побрз развој. Најдобар предлог е односот да биде 50/50, за кретивноста да дојде до израз, што е основна претпоставка за развој.

Впрочем Институтот по строги критериоуми ќе одлучува која од тие активности ќе ја прифаќа и признава како таква и не секоја ќе биде прифатена.

**ПРАВАТА НА С/ОС**

Непостоење на дефиницијата за С/ОС поврзана со вработување, со пропишано според законот за работни односи - работно време.

- Непостоењето од правен аспект, е неконзистентно, но и суштински, согласно член 2 став (2) точка 3 од овој Предлог закон, кој гласи:

"Обврзник за водење сметководство" е физичко или правно лице кое има обврска да води трговски/деловни книги и да составува годишна сметка и/или финансиски извештаи во согласност со закон;

- значи обврзникот има 2 обврски:

 1. да води трговски/деловни книги

 2. да составува годишна сметка и /или финасиски извештаи

1. За првата обврска на обврзникот во Предлог законот постои дефиниција, кој и како, може да му ги води трговските/деловните книги во Член 31 став 4 која гласи:

„За процесирање на сметководствените работи обврзникот за водење на сметководство може да вработи вршител на сметководствени работи, сметководствен приправник со положен испит за стекнување на статус според овој Закон, коj нема право за потпишување на годишни сметки и/или финансиски извештаи.“

2. За втората обврска на обврзникот, не е наведено (неконзистентно), кој и како, ќе му ги составува годишната сметка и /или финансиски извештаи (суштински).

**Образложение**

Без ваква одредба, ќе можат сите сметководители со Уверение да го прават тоа, иако тие се:

- вработени во сите јавни установи, ЦРМ, УЈП, ДПИ, сите министерства, дури и вработени во приватни фирми и

- така од дома или во простории на обврзникот дополнително ( на црно - ќе остварува неоданочен приход ) и

- бидејки нема никакви трошоци услугата ќе ја наплаќа по значително пониска цена, што во моментов е пракса.

Треба да создаваме услови за развој и градење на регулирана со закон професија со кои сите членови ќе имаат еднакви права без можности за манипулација, а не спротивното.

Во предлогот што КС и други С/ОС го дефинира и ова прашање, и гласи:

„За целите на финансиско известување обврзникот за водење на сметководство може да вработи сметководител со полно работно време и/или овластен сметководител со полно работно време и/или професионален сметководител со полно работно време. Обврзниците за водење на сметководство кои според Закон, се поврзани лица може да вработат едно исто лице со скратено работно време.

- Потребно е да има ред во професијата?

Одсуството на овој став создава и остава голем простор за манипулација, развој на сивата економија, со познатите и веќе детектирани малверзации и слично што е на штета за државата, буџетот во целост, а најмногу на професија - сметководител, кое доведува до степен на губење на значењето на целисходноста на овој закон.

Не постојат оправдани образложенија и објаснувања за причините за непостоење на ваквата одредба и без неа се остава врата отворена за развој на сива економија, даночна евазија и малверзации.

Професијата, бизнис заедницата и државата тоа не треба да го дозволува. Професијата ќе е атрактивна и ќе се развива ако има гаранции за безбеден и сигурен простор за тоа.

**НАДЗОР**

Во однос на надзорот, предлагаме, во член 46 дополнување со два става:

(1) Потребата од утврдување, бележење, пресметување и известување на финансиско-економските текови, по стандарди, правила и прописи преку интерактивниот однос на државата/институциите и стопанството бара дуална заштитна сметководствена исполнителност со врвен професионализам. Надзорот во оваа смисла имплицира професионалност, инклузивност и извршност за воспоставување, регулирање и развој на сметководствената професија во целост, преку балансирано структуриран Совет за надзор и унапредување на сметководството без нагласена ентитетска доминација.

и

 (2) Советот на меморандумски облигаторна основа го сочинуваат пет претставници:

1) Еден член за финансии и сметководство - Македонската Академија на науката и уметностите;

2) Еден член за право – од Адвокатска комора или Здружение на правници;

3) Еден член за коинклузивност – од Министерство за финансии ( соодветен сектор );

4) Еден член за коинклузивност – од Стопански комори ( ротирачки ) и

5) Еден член за извршност – од Институтот избран од Собрание на Институтот во поширока смисла од целото членство

**Образложение**:

Елитен еквивалентен професионален состав со одмерени но јаки ингеренции, ке даде, гаранции, безбедност, сигурност, независност, професионалност и кавалитативен развој на Институтот, без присуство на политика, без влијанија од бизнис елити, без нечија доминација и без манипулации од било кого.

1. Заинтересирани страна 1 ( Државата )

2. Заинтересирана страна 2 ( Стопанството )

3. Сметководство ( МАНУ )

4. Право ( Адвокатска комора )

5. Извршност ( С/ОС ) избран од сите членови на ИСОС

На професијата тоа и треба!

ПРОФЕСИОНАЛНОСТ!

Со почит.

Комора на сметководители на Македонија